ANEXA 16

**Test grilă pentru specializarea**

**ASISTENȚĂ MEDICALĂ GENERALĂ**

1. Listele anonimizate ale candidaţilor în ordine alfabetică, sălile în care se desfăşoară concursul de

admitere şi repartiţia candidaţilor pe săli vor fi afişate pe site-ul www.uab.ro

2. Se constituie componența comisie de evaluare și componența comisie de contestație. Ambele

comisii sunt formate din cadre didactice specializate în domeniul Sănătate sau domenii înrudite.

3. Candidaţii au obligaţia de a verifica exactitatea datelor înscrise pe listele afişate şi de a aduce

imediat la cunoştinţa comisiei de admitere, eventualele neconcordanţe faţă de datele din cererea de

înscriere tip sau faţă de actele depuse la dosar. După începerea concursului, pe listele afişate nu se

mai admit nici un fel de modificări.

4. Accesul candidaţilor în săli în ziua concursului de admitere se va face pe baza cărţii de identitate

sau a paşaportului valabil, precum şi a legitimaţiei de concurs tip, eliberată la înscriere prin

intermediul platformei.

5. La intrarea în sala de concurs supraveghetorii verifică identitatea fiecărui candidat pe baza actului

de identitate iar candidatul semnează în tabelul de prezenţă.

6. Candidaţii vor fi aşezaţi în sală în ordine alfabetică, conform listelor finale afişate, cu excepţia

perechilor soţ-soţie, fraţi-surori, care au obligaţia, sub sancţiunea anulării lucrării şi eliminării din

concurs, să semnaleze coordonatorului de sală aceste situaţii, pentru a putea fi aşezaţi separat.

Candidaţii aflaţi în sală pot declara, sub semnătură, situaţiile menţionate mai sus. Fiecare candidat

se aşează pe locul indicat prin legitimaţia de concurs lipită pe masă şi care are acelaşi număr ca şi

cel de pe legitimaţia de concurs tip primită la înscriere. Candidaţii vor ocupa numai locurile

indicate de supraveghetori şi nu au voie să le schimbe între ei. În cazul în care locul desemnat

iniţial nu este corespunzător, candidatul poate fi mutat pe un loc disponibil, dar numai la indicaţia

şefului de sală. Candidaţii vor fi aşezaţi în sală în aşa fel încât să rămână cel puţin un loc liber

între 2 candidaţi.

7. În prezenţa candidaţilor, supraveghetorii de sală citesc instrucţiunile privind modul de desfăşurare

a concursului.

8. Fiecare candidat are obligaţia de a verifica testul grilă pentru a identifica eventualele greşeli de

tipărire, caz în care testul grilă respectiv va fi înlocuit.

9. După distribuirea testelor grilă, supraveghetorii fac instructajul candidaţilor şi verifică

corectitudinea datelor de identificare înscrise pe testul grilă.

10. Candidaţii care nu sunt prezenţi în sală în momentul deschiderii plicurilor cu testul grilă nu mai

au acces în sala de concurs, pierzând astfel dreptul de a susţine proba scrisă.

11. În timpul probei scrise de concurs, candidaţii nu au voie să consulte nici un fel de material, să

discute cu alţi candidaţi, să copieze; se interzice, de asemenea, folosirea de către candidaţi a mini

calculatoarelor proprii, a telefoanelor mobile sau a oricăror dispozitive electronice de comunicare.

Candidații surprinşi asupra faptului sunt eliminaţi din concurs. Materialele documentare sunt

depozitate într-un loc al sălii unde candidaţii nu au acces până la finalul concursului. În acelaşi loc

se vor depozita şi telefoanele mobile care vor trebui să rămână închise pe toată durata probei de

concurs.

12. Orice fraudă sau tentativă de fraudă dovedită care contravine disciplinei sau eticii concursului se

soldează cu excluderea imediată a candidatului din concursul de admitere. Excluderea

candidatului va fi consemnată într-un proces verbal semnat de către toți membrii comisiei de

supraveghere din sala de concurs.

13. Concursul de admitere se desfăşoară după un sistem tip grilă al întrebărilor

14. Testele grilă trebuie completate corect, fără ştersături după următoarele reguli:

a. Pentru completare se foloseşte în mod obligatoriu pix albastru;

b. Pentru marcarea răspunsurilor corecte se completează integral căsuţele respective iar

căsuţele corespunzătoare răspunsurilor greşite se lasă necompletate;

c. Nu se admit teste grilă cu ştersături sau corecturi care pot produce interpretări eronate din

partea comisiei de evaluare.

15. Candidaţii care fac greşeli sau ştersături ce pot fi considerate semne distinctive pe testele grilă îşi

pot transcrie răspunsurile la testul grilă fără a depăşi însă timpul destinat concursului. În aceste

condiții, testul grilă iniţial este anulat pe loc de către supraveghetor, sub semnătură; testele grilă

anulate sunt predate comisiei, conţinutul lor nefiind luat în considerare. Se atenţionează candidaţii

să ia în calcul timpul necesar completării unui nou test grilă, care poate fi de aproximativ 15-20

minute, pentru a nu risca expirarea timpului pentru proba de concurs înaintea finalizării

completării noului chestionar de concurs.

16. Pentru ciorne se pot utiliza numai coli cu ştampila de concurs.

17. Din momentul începerii probei scrise nici un candidat nu poate părăsi definitiv sala decât după

minimum 30 de minute şi numai după ce a predat testul grilă şi a semnat pentru predarea acestuia.

După părăsirea sălii, niciunui candidat nu îi este permisă revenirea (pe perioada desfăşurării

probei) pentru niciun motiv, cu excepţia situaţiei în care un candidat are necesităţi fiziologice, caz

în care este însoţit de 2 supraveghetori şi poate lipsi din sală maximum 10 minute. Timpul

absenţei din sală nu prelungeşte durata probei pentru candidatul respectiv.

18. Timpul de concurs (durata probei scrise) începe din momentul în care în sala de concurs a fost

distribuit ultimul test grilă pentru concurs. Supraveghetorul notează la loc vizibil şi informează

candidaţii despre ora de începere şi ora de finalizare a concursului.

19. Durata probei scrise este de 2 ore pentru admiterea la specializarea Asistenţă Medicală Generală,

concursul de admitere include disciplina Biologie cu un număr de 45 de întrebări.

20. La sfârşitul probei scrise, candidaţii predau testul grilă și ciornele supraveghetorului şi semnează

în tabelul de predare ale acestora

21. Este interzisă participarea în calitate de supraveghetor a cadrelor didactice specializate în

domeniul Sănătate sau domenii înrudite. În fiecare sală vor participa în calitate de supraveghetor 2

cadre didactice (bărbat și femeie) și pe holul aferent sălii de concurs alte două cadre didactice

supraveghetoare (bărbat și femeie). Prezentul articol se citește corelat cu articolul 16 din prezentul

document.

22. Corectarea chestionarelor de concurs se realizează imediat după finalizarea probei scrise, în sala

de concurs.

23. Fiecare întrebare are un singur răspuns corect (materializat prin completarea integrală a căsuţei

corespondente) pentru care se acordă 2 puncte. Punctajul maxim al probei de concurs este de

90+10 puncte din oficiu. Punctajul obţinut se transformă în notă.

24. Listele provizorii ale concursului de admitere (generate înaintea contestațiilor privind rezultatul

probei scrise), verificate şi aprobate de către Comisia Centrală de Admitere, se aduc la cunoştinţa

celor interesaţi prin afişare pe site-ul universității şi la sediile facultăţilor, la loc vizibil,

specificându-se ora şi data afişării.

25. Lista candidaţilor admişi se afişează anonimizat în ordinea descrescătoare a punctajului obţinut și

în limita locurilor disponibile. Lista candidaţilor respinşi se afişează anonimizat în ordinea

descrescătoare a punctajului obţinut.

26. Rezultatele concursului de admitere devin definitive (finale) după soluţionarea contestaţiilor.

27. Listele finale ale concursului de admitere (generate după soluționarea contestațiilor privind

rezultatul probei scrise) ce cuprind rezultatele definitive si incontestabile vor fi afişate pe site-ul

universității și la avizierele facultăţii.

28. Contestaţiile privind conţinutul întrebărilor scrise sau corectitudinea grilei oficiale de răspunsuri

se înregistrează la comisiile de admitere a facultăţii şi se depun în termen de 2 ore de la finalizarea

probei scrise. După acest termen nu mai este posibilă contestarea conţinutului întrebărilor sau a

corectitudinii grilei oficiale de răspunsuri

29. Contestaţiile privind conţinutul întrebărilor scrise sau corectitudinea grilei oficiale de răspuns se

analizează de către o comisie de specialişti. Decizia acestei comisii este definitivă și rezultatele se

comunică în cursul aceleași zile.

30. Candidaţii pot contesta doar propriile rezultate

31. Întrebările din testul grilă vor fi formulate având la bază sursa bibliografică de mai jos

**Bibliografie**

Dan Cristescu, Carmen Sălăvăstru, Bogdan Voiculescu, Cezar Th.Niculescu, Radu Cârmaciu,

**BIOLOGIE** – manual pentru clasa a XI-a, Editura Corint, Bucureşti 2008 ISBN: 978-973-135-366-1

CAPITOLE: I. ALCĂTUIREA CORPULUI UMAN

Topografia organelor şi sistemelor de organe pag. 4-5

II. FUNCŢIILE FUNDAMENTALE ALE ORGANISMULUI UMAN

A. Funcţiile de relaţie

1. Sistemul nervos, pag. 13-37

2. Analizatorii, pag. 38-40, 44-52

3. Mișcarea 63-71

B. Funcţiile de nutriţie

1. Circulaţia, pag. 84-86 ; Activitatea cardiaca 90-92

2. Respiraţia, pag. 97-101

3. Excreţia, pag. 103-105

C. Funcţia de reproducere

1. Sistemul reproducător, pag. 116-118

SE EXCEPTEAZĂ SUBCAPITOLELE:

Teme şi aplicaţii

Cuvinte cheie

Lucrare practică

Noțiuni elementare de igienă și patologie